Unelmiesi tyttö

Unelmiesi tyttö () on vuonna 1998 ensi-iltansa saanut Fernando Trueban ohjaama espanjalainen draamakomediaelokuva, jonka pääosissa ovat Penélope Cruz ja Antonio Resines. Sivurooleissa ovat muun muassa Neus Asensi, Jesús Bonilla, Loles León, Jorge Sanz, Rosa María Sardá ja Santiago Segura. Elokuvan käsikirjoittivat Rafael Azcona ja David Trueba sekä tuottivat Eduardo Campoy, Andrés Vicente Gómez ja Cristina Huete.

Unelmiesi tyttö kertoo fiktiivisestä Macarena Granada -nimisestä espanjalaisnäyttelijästä, johon Joseph Goebbels rakastuu intohimoisesti. Elokuva perustuu legendaan, jossa Adolf Hitler olisi rakastunut argentiinalaiseen elokuvanäyttelijä Imperio Argentinaan 1930-luvun lopun natsi-Saksassa. Unelmiesi tyttö oli Espanjassa suuri arvostelu- ja yleisömenestys ja voitti yhteensä seitsemän Goya-palkintoa kahdeksastatoista ehdokkuudestaan.

 Juoni 

Unelmiesi tyttö sijoittuu vuoteen 1938 ja kertoo espanjalaisesta elokuvaryhmästä, joka lähtee keskeltä Espanjan sisällissotaa Francisco Francon hallinnon lähettämänä Berliiniin, Adolf Hitlerin natsi-Saksaan, kuvaamaan UFA:n studioille fasististen hallitusten yhteistuotantoelokuvaa, Unelmiesi tyttö -nimistä elokuvamusikaalia. Kurinalaiset saksalaiset hämmentyvät latinalaisen elämäniloisen temperamentin takia ja erityisesti lumoava elokuvan tähtinäyttelijä Macarena Granada (Penélope Cruz) hallitsee ilmapiiriä. Pian natsi-Saksan kansanvalistus- ja propagandaministeri Joseph Goebbels (Johannes Silberschneider) rakastuu intohimoisesti Macarenaan ja tekee itsestään narrin vain päästäkseen olemaan hänen kanssaan. Natsit tuovat elokuvaan avustajiksi keskitysleirivankeja, joista yhteen Macarena ihastuu.

 Näyttelijät 

 Tuotanto 
Unelmiesi tyttö -elokuvan kuvaukset alkoivat 11. toukokuuta 1998 ja päättyivät 19. heinäkuuta 1998. Elokuva kuvattiin Prahassa, Tšekissä 4,2 miljoonan euron budjetilla, ja sen tuotantoyhtiöinä olivat Lolafilms, Fernando Trueba Producciones Cinematográficas ja Creativos Asociados de Radio y Televisión.

 Julkaisu ja vastaanotto 
Unelmiesi tyttö sai ensi-iltansa Espanjassa 13. marraskuuta 1998 ja oli Lolafilms Distribuciónin teatterilevittämä. Elokuva tuotti Espanjassa avausviikonloppunaan 875 951 euron lipputulot ja koko teatterikierroksensa aikana 9 474 031 euron lipputulot. Unelmiesi tyttö sai teatteriensi-iltansa Suomessa 5. marraskuuta 1999 ja oli Finnkinon levittämä. Elokuva oli Suomessa 168. katsotuin elokuva 741 hengen katsojamäärällään vuonna 1999. Vuoden 1999 aikana elokuva esitettiin myös arvostetuilla Berliinin ja Toronton elokuvajuhlilla.

Unelmiesi tyttö sai vuonna 2016 jatko-osan, Fernando Trueban ohjaaman La reina de Españan, jossa Penélope Cruz, Antonio Resines, Neus Asensi, Loles León, Jorge Sanz, Rosa María Sardá ja Santiago Segura uusivat roolinsa. Jatko-osa sijoittuu vuoden 1956 Madridiin eli 18 vuoden päähän Unelmiesi tyttö -elokuvan tapahtumista.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas / ehdokkaat TulosGoya-palkinto  Paras elokuva  Eduardo CampoyAndrés Vicente GómezCristina HueteLolafilmsFernando Trueba Producciones CinematográficasCreativos Asociados de Radio y Televisión   Paras naispääosa  Penélope Cruz   Paras uusi miesnäyttelijä  Miroslav Táborský   Paras puvustus  Lala HueteSonia Grande   Paras lavastus  Gerardo Vera   Paras maskeeraus ja kampaus  Gregorio RosAntonio Panizza   Paras tuotantopäällikkö  Angélica Huete   Paras ohjaus  Fernando Trueba   Paras miespääosa  Antonio Resines   Paras naissivuosa  Loles León   Paras naissivuosa  Rosa María Sardá   Paras miessivuosa  Jorge Sanz   Paras alkuperäinen käsikirjoitus  Manuel Ángel EgeaCarlos López   Paras alkuperäinen musiikki  Antoine Duhamel   Paras kuvaus  Javier Aguirresarobe   Paras leikkaus  Carmen Frías   Paras äänitys  Santiago ThévenetDominique Hennequin   Parhaat erikoistehosteet  Emilio Ruiz del Río  Fotogramas de Plata -palkinto  Paras naisnäyttelijä elokuvassa  Penélope Cruz   Paras miesnäyttelijä elokuvassa  Antonio Resines   Paras miesnäyttelijä elokuvassa  Santiago Segura  Unión de Actores y Actrices -palkinto  Paras pääosa elokuvassa  Penélope Cruz   Paras sivuosa elokuvassa  Rosa María Sardá   Turia-palkinto  Paras naisnäyttelijä  Neus Asensi   Euroopan elokuvapalkinto  Paras naispääosa  Penélope Cruz   Kultainen karhu (Berliinin elokuvajuhlat)  Paras elokuva  Fernando Trueba  Kultainen India Catalina (Cartagenan elokuvajuhlat)  Paras kuvaus  Javier Aguirresarobe   Paras elokuva  Fernando Trueba  Parhaan kuvauksen palkinto (Peñíscolan komediaelokuvajuhlat)  Javier Aguirresarobe   Lumina-palkinto (Santa Barbaran elokuvajuhlat)  Paras kuvaus  Javier Aguirresarobe  

 Lähteet 

 Aiheesta muualla 




Luokka:Vuoden 1998 espanjalaiset elokuvat
Luokka:Draamakomediaelokuvat
Luokka:Elokuvat elokuvanteosta